Христо Смирненски
Аскерска въздишка

chitanka.info

От казармения двор

аз жадувам твоя взор,

твоя взор на самодива,

кат вермута що опива.

От казармения двор,

през високия стобор,

скрит във чизмите си тежки,

шепна си молитви жежки.

И очаквам вечно аз

твоя взор и твоя глас,

дивна, модроока Флора

моя свидена изгора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.